**Módosításokkal kiegészül az eredetileg elfogadott szakmai program**

**Országos Roma Foglalkoztatási Központ**

**Országos Roma Foglalkoztatási Központ programterve 2025 év**

Az Magyarországi Romák Országos Önkormányzata (továbbiakban: MROÖ) Foglalkoztatási Központ elhivatott abban, hogy a roma lakosság foglalkoztatási esélyeinek javítására, olyan középtávú program valósuljon meg, ami támogatja a gyors megvalósítást és biztosítja az eredményességet. Kiemelt jelentőségű a roma foglalkoztatás eddig kialakult nehézségeinek megismerése és annak kezelése.

A cél nem csak egy újszerű foglalkoztatási program kialakítása, hanem az eddigi jól működő kézzel fogható eredmények beépítése. Lényeges, hogy a kidolgozott program a helyben felmerült problémákra fókuszáljon, helyi szintű, személyre szabott megoldásokkal.

Az eredmények elérésének elengedhetetlen feltétele a partnerségi együttműködések kialakítása, amely elsősorban a mélyszegénységben élő romákkal foglalkozó szakemberekre irányul.

A költségvetési szerv alaptevékenységének kormányzati funkció szerinti megjelölése a következő:

* 082030 Művészeti tevékenységek (kivéve: színház)
* 083020 Könyvkiadás
* 083030 Egyéb kiadói tevékenység
* 084020 Nemzetiségi közfeladatok ellátása és támogatása
* 095020 Iskolarendszeren kívüli egyéb oktatás és képzés
* 104060 A gyermekek, fiatalok és családok életminőségét javító programok
* 105020 Foglalkoztatást elősegítő képzések és egyéb támogatások
* 107080 Esélyegyenlőség elősegítését célzó tevékenységek és programok
* 107090 Romák társadalmi integrációját elősegítő tevékenységek, programok

Ezen elvek mentén került megtervezésre a Foglalkoztatási Központ 2025. év szakmai programja, melyek az alábbi szakmai programokat tartalmazzák:

1. **Oktatási intézmények és tanodák pályaorientációs rendezvényei**

A pályaorientációs tevékenység a gyermekek, családok munkaerő-piaci esélyeinek javítását célozza azzal, hogy a gyermek az egyéni képességeinek, lehetőségeinek megfelelő továbbtanulási pályát válassza, így megelőzve a további oktatási sikertelenséget, ezzel az oktatási lemorzsolódást, a későbbi munkaerő-piaci hátrányokat.

Ennek alapján az alábbi kormányzati funkcióknak felel meg a pályaorientációs tevékenység:

- 104060 A gyermekek, fiatalok és családok életminőségét javító programok

- 105020 Foglalkoztatást elősegítő képzések és egyéb támogatások

- 107090 Romák társadalmi integrációját elősegítő tevékenységek, programok

A sziráki és a tiszapüspöki, MROÖ által fenntartott iskolákból 120-120 gyermek budapesti kirándulását szervezzük meg, amely során a sziráki diákok az Aeroparkot valamint Tropicariumot, a tiszapüspöki diákok pedig a Tropicariumot és az Illúziók Múzeumát látogatják meg. A nap folyamán a diákok ellátogatnak a Magyarországi Romák Országos Önkormányzatának Dohány utcai székházába is, ahol ebéddel várjuk őket. A látogatás során korosztályuknak megfelelő pályaorientációs előadásokat és a tanulás értékét, szerepét bemutató beszélgetéseket tartunk számukra, továbbá lehetőségük nyílik megismerkedni az önkormányzat működésével és céljaival.

A karancssági, az ecsegi és somoskőújfalui iskolákból várhatóan 175 gyermek budapesti kirándulását szervezzük meg, amely során – az adott helyszínek fogadóképességétől függően –a Csodák Palotáját, Tropicariumot valamint a Parlamentet látogatják meg. A nap folyamán ellátogatnak a Magyarországi Romák Országos Önkormányzatának Dohány utcai székházába is, ahol ebéddel várjuk őket. A látogatás során korosztályuknak megfelelő pályaorientációs előadásokat és a tanulás értékét, szerepét bemutató beszélgetéseket tartunk számukra, továbbá lehetőségük nyílik megismerkedni az önkormányzat működésével és céljaival.

A kecskeméti Hajnalcsillag Tanodából 30 gyermek budapesti kirándulását szervezzük meg, amely során a Csodák Palotáját, valamint a Parlamentet látogatják meg. A nap folyamán ellátogatnak a Magyarországi Romák Országos Önkormányzatának Dohány utcai székházába is, ahol ebéddel várjuk őket. A látogatás során korosztályuknak megfelelő pályaorientációs előadásokat és a tanulás értékét, szerepét bemutató beszélgetéseket tartunk számukra, továbbá lehetőségük nyílik megismerkedni az önkormányzat működésével és céljaival.

Tervezett rendezvények száma: 8 alkalom

A program tervezett helyszíne: Budapest

Tervezett időpont: 2025. október-december

Résztvevők tervezett száma: 440-475 fő

Meghívottak: A sziráki és a tiszapüspöki, karancssági, ecsegi, somoskőújfalui iskolák diákjai, Hajnalcsillag Tanoda tanodásai, valamint kísérőik.

1. **Nemzetiségek Napja alkalmából ősi cigány mesterségek bemutatása**

A Nemzetiségek Napja alkalmából egész napos kézműves foglalkozást és bemutatót tervezünk az MROÖ Dohány utcai székházában az ősi cigány mesterségekből. Hagyományos roma mesterségeket űzők felkutatása, felkarolása, pl. kosárfonás, kanalasok, teknővájók, seprűkészítők, fafaragók, dísztárgykészítők, vályogvetők, stb. kiemelt feladat. A hagyományos mesterségeken túl a résztvevők gasztronómiai bemutatón és hangszersimogatón is részt vehetnek, valamint zenés előadással is készülünk számukra. A rendezvényen a budapesti kerületek roma nemzetiségi önkormányzatait szólítjuk meg, onnan várunk gyerekeket, fiatalokat, akik megismerhetik az ősi cigány mesterségeket, ki is próbálhatják azokat. A foglalkozásokon elkészített tárgyakat hazavihetik.

Tervezett rendezvények száma: 1 alkalom

A program tervezett helyszíne: Budapest

Tervezett időpont: 2025. december

Résztvevők tervezett száma: 80-100 fő

Meghívottak: A budapesti kerületek roma nemzetiségi önkormányzatai által szervezett gyerekek, fiatalok.

1. **Fiatal Roma Vállalkozók bemutatkozó videóinak elkészítése**

Az Országos Roma FoglalkoztatásiKözpont felvette a kapcsolatot a Fiatal Roma Vállalkozók Klubjával. A klub egy dinamikusan fejlődő közösség, amely olyan fiatal roma vállalkozókat tömörít, akik a gazdaság különböző területein tevékenykednek, és példaértékű munkát végeznek. Fontosnak tartjuk, hogy ezeket a fiatal roma vállalkozókat, a történetüket, a sikeres vállalkozásukat bemutassuk a nagyközönségnek. Egyrészt azért, hogy a roma vállalkozókat érintő sztereotípiákat lebontsuk, másrészt példát mutassunk a roma fiataloknak, hogy becsületes munkával fel tudnak építeni olyan vállalkozást, amivel biztosítani tudják a családjuk jövőjét. Ennek érdekében 12 fiatal roma vállalkozót kívánunk bemutatni profi, modern kisvideók elkészíttetésével. A videókat az MROÖ és a Foglalkoztatási Központ online platformjain fogjuk terjeszteni.

A program tervezett helyszíne: MROÖ székház Budapest, online

Tervezett időpont: 2025. augusztus-december

1. **Czinka Gyermek- és Ifjúsági Szólótáncverseny**

Az Országos Roma Foglalkoztatási Központ a Czinka Panna Roma Kulturális Egyesülettel együttműködve, az országban egyedülálló rendezvényt valósít meg Szarvason. Néptáncosoknak szervezünk országos versenyt, aminek a különlegessége, hogy cigány, és nem cigány néptáncosok is jelentkezhetnek, ugyanakkor feltétel, hogy a kötelező tánc, valamely tájegység cigány tánca legyen. A néptáncosoknak felkészülési lehetőséget is biztosítunk az együttműködő partnernek köszönhetően, így a versenyre már kiérlelt táncokkal jöhetnek a versenyzők. 5 korcsoportban versenyezhetnek a jelentkezők. A verseny szüneteiben táncos produkciókat, a verseny végén pedig táncházat szervezünk a résztvevők és nézők számára.

Kapcsolódó költségvetési szerv alaptevékenységének kormányzati funkció szerinti megjelölése a következő: 082030 Művészeti tevékenységek (kivéve: színház)

A program tervezett helyszíne: Szarvas

Tervezett időpont: 2025. november 22.

Résztvevők tervezett száma: 60 fő

**Az Országos Roma Kulturális és Média Centrum 2025 végéig várható rendezvényei**

Név / Szervezet: Országos Roma Kulturális és Média Centrum

Székhely / Cím: 1076 Budapest, Dohány utca 74.

Adószám: 15765396-1-42

Kapcsolattartó neve: Farkas Mihály

Telefon / E-mail: [farkas.mihaly@mroo.hu](mailto:farkas.mihaly@mroo.hu)

1. **Mikulás rendezvény**

Zenés előadás, játékos foglalkoztató gyerekeknek Mikulás napja alkalmából.

Helyi szervező, közreműködő: Csucsi István és a Csobádi Lungo Drom Egyesület

Rendezvény: Mikulás rendezvény

Dátum: 2025. 12. 06.

Helyszín: Csobád - Művelődési Ház

Cím: 3848 Csobád, Petőfi út 35.

Résztvevők: várható létszám 50 fő

1. **Roma női identitás**

A program célja, hogy egy támogató női közösségben a résztvevő hölgyek megoszthassák egymással tapasztalataikat a női létről, családon belüli szerepükről, nehézségeikről, örömeikről, a karrier és a család közti egyensúly megteremtéséről. Emellett bőrápolási tanácsadással és személyre szabott smink tanácsadással, illetve sminkes szolgáltatással is szeretnénk kedveskedni a résztvevőknek.

Rendezvény: Felzárkóztató, roma női identitást erősítő kulturális workshop

Dátum: 2025. 12. 13.

Helyszín: MROÖ székház

Cím: 1076 Budapest, Dohány utca 74.

Résztvevők: várható létszám 40 fő

1. **Dukhora Fesztivál – az első összművészeti cigány folklór fesztivál az ORKMC rendezésében**

A december 20-i karácsonyi egész napos I. Országos Dukhora Fesztivál keretében felelevenítjük az egykori Cigány Táncház mozgalom autentikus, színes és emelkedett hangulatát neves együttesek, táncosok, koreográfusok közreműködésével. A hagyományőrző cigány folklór segítségével hidat építünk a generációk közé, közel hozzuk egymáshoz népünk csoportjait.

Fellépők: -Khamoro Budapest Band

-Le Rom

-Farkas Pisti és zenekara

-Kanizsa Csillagjai

-Romano Drom

-Kale Lulugyi

-Mennyei Imádók

Rendezvény: I. Országos Dukhora Fesztivál

Dátum: 2025. 12. 20.

Helyszín: Fonó Budai Zeneház

Cím: 1116 Budapest, Sztregova utca 3.

Résztvevők: várható létszám 300 fő

**Országos Roma Misszió Szakmai programterve**

**2025. évre**

**Preambulum:**

Az Országos Roma Misszió (későbbiekben ORM) közfeladata a Szervezeti és Működési Szabályzatban foglaltak szerint:

A nemzetiségek jogairól szóló 2011. évi CLXXIX. törvény alapján a roma nemzetiség részére irányuló karitatív tevékenység elősegítése, e cél megvalósításához szükséges tevékenység megszervezése, az ehhez kapcsolódó családsegítés, segítségnyújtás.

Alaptevékenysége:

A Magyarországi Romák Országos Önkormányzata által a segítségnyújtás terén kitűzött célok elérésének elősegítése. A Magyarország területén található hasonló célú szervezetekkel történő együttműködés, az intézmény céljaink elérése érdekében konferenciák, rendezvények szervezése. Az intézmény céljainak maximális elérése érdekében együttműködés más nemzetiségek hasonló intézményeivel és gazdasági élet szereplőivel.

A költségvetési szerv alaptevékenységének kormányzati funkció szerinti megjelölése:

* 104060 A gyermekek, fiatalok és családok életminőségét javító programok
* 107080 Esélyegyenlőség elősegítését célzó tevékenységek és programok
* 107090 Romák társadalmi integrációját elősegítő tevékenységek, programok

A szervezet keretein belül alapvető cél a hátrányos helyzetű, nehéz sorsú, elsősorban roma gyermekek és családjaik megsegítése komplex és speciális közösségi szociális szolgáltatás nyújtása a szociális munka széleskörű módszereinek és eszközeinek felhasználásával.

Az Országos Roma Misszió 2025. évre tervezett programjai – az alapszabályban megfogalmazott célok függvényében - az alábbiakból tevődnek össze;

# Átélő

Helyszín: az ország minden területe

Időpont: 2025.09.01.- 2025.12.18.

A foglalkozás célja az előítéletek tudatosítása, illetve lebontása, illetve, hogy az esemény végére tudatosuljon a résztvevőkben az empatikus viselkedés fontossága, továbbá empátia gyakorlása osztálytársaik, csoporttársaik irányába és empátia gyakorlása a társadalom peremére szorult, megbélyegzett csoportok (pl. hajléktalanok, menekültek, roma emberek, fogyatékkal élők, mentális nehézséggel élők) felé is.

A program sorozat szeptember és december között kerül lebonyolításra **19** **csoportban - az ország különböző pontjain.**

Elérni kívánt tervezett közvetlen létszám: 19 x átlagosan 15 fő, (285 fő)

**Alapszabályban rögzített feladatok meghatározása, amelyhez kapcsolódik a program:**

- 107080 Esélyegyenlőség elősegítését célzó tevékenységek és programok

# Közösségépítő, bűnmegelőzés és drogprevenciós programok

Helyszín: az ország minden területe

Időpont: 2025.09.01.- 2025.12.18.

A **drogprevenció, felvilágosítás és közösségépítés** hármasa olyan stratégiai megközelítést képvisel, amely egyéni és közösségi szinten is hatékonyan segíthet megelőzni a szenvedélybetegségek kialakulását.

A stratégiai célok megvalósításának érdekében országos szinten maximum tíz megyében minta projektként mutatkoznánk be, helyi kis közösségeket támogatva, akik segítenék munkánkat.

## 2.1.„Ébredj és lépj” -Hitéleti rendezvény

## Rendezvény célja:

Az „Ébredj és Lépj” esemény célja, hogy Kelet-Magyarországon egy olyan közösségi és hitéleti megújulást hozó nagyszabású esemény valósuljon meg, amely lehetőséget teremt az Istennel való mélyebb találkozásra, a lelki ébredésre, az élő hit megélésére, valamint a keresztény közösségek közötti kapcsolódásra.

**Időpont és helyszín**

Időpont: 2025. szeptembertől-decemberig

Helyszín: Debrecen, két helyszínen (szabadtéren vagy nagy befogadóképességű csarnokban)

Időtartam: Egynapos esemény – 10:00–12:00 és 14:00–19:00

Célcsoport:

* Fiatalok és fiatal felnőttek
* Hívő családok, gyülekezeti tagok, keresztény közösségek
* Lelkészek, szolgálók, hitoktatók
* Különböző felekezetek tagjai

Főbb üzenetek és értékek:

* Lelki ébredés – „Ébredj fel, aki alszol...” (Ef 5,14)
* Krisztus-központú élet és hitbeli elköteleződés
* Közösség ereje a hívő életben
* személyes megtérésre hívás
* Reménység és új kezdet Krisztusban

Tervezett programok:

* Beszélgetés (drogprevenció, felvilágosítás és közösségépítés hatékonyan hatásáról, amely segíthet megelőzni a szenvedélybetegségek kialakulását, közösség ereje stb.)
* Dicsőítő koncertek: neves hazai zenekarok

Gyermekprogramok: kézműves foglalkozások keresztény témában, arcfestés

Záró alkalom: ünnepi istentisztelet, igehirdetés, közös ima

Miért fontos ez a rendezvény?

* Lelki megújulás: segít a résztvevőknek megerősödni hitükben és kapcsolatukban Istennel
* Közösségépítés: összeköti a különböző felekezetű keresztényeket a közös célban – Krisztus megismerésében és megvallásában
* Missziós lehetőség: elérni olyanokat is, akik keresik Istent, de még nem kapcsolódtak közösséghez
* Élő hit átadása: tanúságtételeken és dicsőítéseken keresztül inspiráció a személyes hitbeli növekedéshez

Kommunikációs csatornák:

* Közösségi média kampány (Facebook, Instagram, keresztény platformok)
* Egyházi hírlevelek, gyülekezeti kapcsolatok
* Plakátok, szórólapok keresztény rendezvényeken, templomokban

Költségvetés főbb elemei:

* Színpad-, fény- és hangtechnika
* Meghívott dicsőítő csapatok és előadók tiszteletdíja, utazása
* Étkezés, logisztika, önkéntesek ellátása
* Kommunikációs költségek, online social megjelenés

Elérni kívánt tervezett létszám: 250 fő

# Közösségi elterelési program

A Közösségi elterelési program keretén belül drogprevenciós foglalkozások, események, rendezvények szervezése, lebonyolítása a cél, amely segít a szerhasználat megelőzésében és az egészségtudatos életmód népszerűsítésében.

## I. Esemény:

Együttműködés megkötése a kábítószer-kereskedelem felszámolásáért felelős kormánybiztos kábítószer-ellenes kabinetjével.

A kábítószer-kereskedelem visszaszorításáért felelős kormánybiztos az Országos Roma Misszióval együttműködésben egy komplex, célzott kompetenciafejlesztő képzési program megvalósítását tervezi. A program átfogó célja, hogy 20 fő helyi mentor (10 fő külsős, 10 fő intézményi munkatárs) képzésén keresztül megalapozza a települési szintű drogprevenciós stratégiák kialakításának és végrehajtásának szakmai kapacitásait, különös figyelmet fordítva a leginkább érintett, hátrányos helyzetű közösségekre, valamint az intézmények munkatársai fejleszthetik tudásukat, hiszen a szociális szférában dolgozók tudás fejlesztése, képzése hatékonyabb munkaerőt biztosít.

A program keretében képzett mentorok felkészítése arra irányul, hogy saját lakókörnyezetükben aktívan és felelősségteljesen vegyenek részt a drogmegelőzési stratégiák megalkotásában, azok végrehajtásában, valamint a társadalmi integrációt szolgáló kezdeményezések támogatásában. „E tevékenységeikkel a közösségi integrációt és aktív részvételt kívánják elősegíteni, ezáltal hozzájárulva a célzott társadalmi csoportok életminőségének fenntartható javításához.”

**A képzési program során elsajátítandó kompetenciaterületek:**

* Drogprevenciós és társadalmi érzékenyítési ismeretek elmélyítése
* Hatékony kommunikációs technikák alkalmazása hátrányos helyzetű társadalmi csoportokkal való kapcsolattartás során
* Prezentációs és érdekérvényesítési készségek fejlesztése
* Forrásteremtési ismeretek és eszközök gyakorlati alkalmazása
* Alapfokú projektmenedzsment- és projekttervezési ismeretek elsajátítása

A képzés során létrejövő helyi szakmai mentorhálózat hosszú távon is fenntartható módon képes hozzájárulni a drogprevenciós beavatkozások eredményességéhez, valamint modellértékű példát szolgáltat hasonló közösségi kapacitásépítő kezdeményezésekhez. A program közvetett hatásaként várhatóan erősödik a helyi közösségek társadalmi kohéziója, valamint javul a hátrányos helyzetű településeken élő lakosok társadalmi beilleszkedési esélye és életminősége.

A fent megfogalmazott programelem szorosan kapcsolódik az alábbi stratégiai dokumentumokhoz és kormányzati intézkedéssorozatokhoz:

* 1. Nemzeti Drogellenes Stratégia (2021–2030)

Teljes neve:

*„Nemzeti Drogellenes Stratégia 2021–2030 – Tiszta tudattal a családban, közösségben, társadalomban”*

Kapcsolódó kormányhatározat:

1388/2021. (VI. 10.) Korm. határozat a Nemzeti Drogellenes Stratégiáról

Kapcsolódási pontok:

* A stratégia kiemelten támogatja a helyi szintű prevenciós tevékenységeket és a közösségi szinten történő beavatkozásokat.
* Előírja a helyi közösségi szereplők (pl. mentorként működő személyek) bevonását a kábítószer-ellenes küzdelembe.
* Érzékenyítés, jogtudatosság, egészségfejlesztés, és társadalmi szemléletformálás egyaránt a célkitűzések között szerepel.
* Hálózatos együttműködések létrehozása és fenntartása (pl. „mentorközösségek”) kifejezetten támogatott.
  1. Kábítószerügyi Civil Koordinációs Tanács (KCKT) és a Kábítószer-kereskedelem Felszámolásáért Felelős Kormánybiztos Akcióterve

Ez nem önálló stratégiai dokumentum, de a KCKT és a kormánybiztos közreműködésével készült drogellenes akciótervek az alábbiakra fókuszálnak:

* A helyi drogmegelőzési kapacitások megerősítése
* A közösségi szereplők (pl. egyházi, roma missziós, pedagógiai stb.) képzése és bevonása
* Mentorprogramok és jó gyakorlatok ösztönzése

Ezért a projekt illeszkedik a kormánybiztos szakmai programjához, és ahhoz érdemes hivatalos együttműködést kötni, amely ezt a kapcsolódást rögzíti.

* 1. Emberi Erőforrás Fejlesztési Operatív Program Plusz (EFOP Plusz 2021–2027)

Fókuszterület: Egészségfejlesztés, prevenció, társadalmi felzárkózás

Bár nem kizárólag drogprevenciós célú, az EFOP Plusz keretében indított programok és pályázatok (pl. egészségfejlesztési tréningek, ifjúságsegítés, helyi közösségfejlesztés) alkalmasak lehetnek a projekt finanszírozására és stratégiai kapcsolódási pontként való megjelölésére is.

Összefoglalva:

A projekt elsődlegesen az alábbi dokumentumhoz kapcsolódik:

Nemzeti Drogellenes Stratégia 2021–2030 (1388/2021. (VI. 10.) Korm. határozat alapján)

És operatív megvalósítás szintjén:

A kábítószer-kereskedelem felszámolásáért felelős kormánybiztos drogellenes akcióterve

**Alapszabályban rögzített feladatok meghatározása, amelyhez kapcsolódik a program:**

Fiatalok védelme, közösségek megerősítése

* A drogprevenció célja a fiatalok életútjának védelme, különösen a veszélyeztetett roma közösségekben.

Mentorálás, képzés, társadalmi felelősségvállalás

* A mentorprogram az ORM által vállalt közösségi tudásépítést és a társadalmi szerepvállalást erősíti.

Keresztény értékeken nyugvó, felelős közösségépítés

* A program célja nemcsak a megelőzés, hanem a reménység, kapcsolódás és újjáépülés üzenetének közvetítése is.

Együttműködés állami szereplőkkel (pl. kormánybiztosi kabinet)

* Az ORM alapszabálya általában felhatalmaz a hazai szakmai együttműködések kialakítására, amibe a kormányzati szereplők is beletartoznak.

Elérni kívánt tervezett létszám: 20 fő

## II. Esemény:

A 20 fő képzésébe bevont „mentor” által képviselt szervezet számára felhívás kiírása, ahol egy szervezet minimum 500.000.-Ft; max 1.500.000.-Ft-ot kérhet saját programjának lebonyolításra, együttműködve az Országos Roma Misszióval, a költségek teljesítése az Intézményen keresztül kerül kifizetésre.

A pályázati felhívás kiírása kulcsfontosságú eleme a projektnek, mivel lehetőséget teremt arra, hogy a drogprevenciós mentorhálózat tagjai a képzés során megszerzett tudást valós, gyakorlati közösségi programokká formálják saját településükön.

A tréning célja nemcsak az ismeretátadás, hanem az is, hogy a mentorok képessé váljanak saját közegükben egyéni és helyi szintű válaszokat adni a kábítószer-fogyasztás okozta kihívásokra. A pályázati lehetőség biztosítja számukra azt az anyagi és szakmai hátteret, amely a tervek megvalósítását lehetővé teszi.

Miért fontos a települések kiválasztása?

A pályázati felhívás keretében olyan **pályázati programok kerülnek támogatásra**, ahol a mentorok konkrét drogprevenciós programokat valósíthatnak meg. A kiválasztás során több szempont érvényesül:

* A település drogprevenciós szükségletei (hátrányos helyzet, fiatalkorúak veszélyeztetettsége, esetszámok)
* A mentor elköteleződése és helyi beágyazottsága
* A programterv szakmai megalapozottsága és fenntarthatósága
* Innovációs kézség – a megközelítés egyedisége, újszerűsége

A cél az, hogy valóban érdemi, a közösség egészére ható programok jöjjenek létre, ne pedig formális kezdeményezések.

Innovatív programelem – miért elvárás?

A drogprevenciós kihívások településenként eltérőek. Ezért a helyi válaszoknak is rugalmasnak, kreatívnak és közösségspecifikusnak kell lenniük.

Az „innováció” ebben az esetben azt jelenti, hogy:

* új eszközök, módszerek, megközelítések kerülnek bevonásra (pl. kortárs segítők, digitális eszközhasználat, élményalapú foglalkozások),
* a helyi kulturális és társadalmi jellemzőkre épít a program (pl. egyházi, roma közösségi vagy ifjúsági kapcsolódás),
* a közösség aktív részese a folyamatnak (nemcsak célcsoportként, hanem együttműködőként).

A projekt célja az, hogy példamutató, adaptálható helyi jó gyakorlatok szülessenek, amelyek hozzájárulnak a nemzeti drogellenes stratégia célkitűzéseinek megvalósításához.

Miért csak a tréningen részt vett mentor pályázhat?

A mentorhálózat tagjai a képzés során:

* speciális módszertani és jogi ismereteket sajátítottak el,
* megtanulták, hogyan kell felelősen és érzékenyen kommunikálni a célcsoporttal,
* és képesek helyi szinten strukturált prevenciós akciótervet kidolgozni.

Ezért biztosított, hogy a pályázók:

* felkészültek, megbízhatóak legyenek,
* ismerjék a drogprevenció komplex társadalmi hátterét,
* és olyan programot valósítsanak meg, amely nemcsak jó szándékú, hanem szakmailag megalapozott és mérhető hatású.

A fenti program elemek az Országos Roma Misszió Alapszabályában rögzített jellemző feladatok *(általános gyülekezeti/egyházi missziós alapszabályok alapján) a következő pontokhoz kapcsolódnak:*

* A roma közösségek lelki, szociális, oktatási és egészségügyi támogatása
* Közösségépítő programok szervezése és támogatása
* A hátrányos helyzetű emberek társadalmi integrációjának elősegítése
* A fiatalok körében végzett prevenciós és nevelő célú tevékenységek
* Kapcsolattartás hazai és nemzetközi szervezetekkel, hatóságokkal
* Képzések, mentorálás, tanácsadás biztosítása a roma közösségek felzárkóztatása érdekében
* Keresztény értékeken alapuló missziós szolgálat végzése

Összegzés:

A program elemek nemcsak illeszkednek az Országos Roma Misszió alapszabályban foglalt céljaihoz, hanem tartalmilag és értékrendileg is megerősítik azt, különös tekintettel a következőkre:

* Fiatalok támogatása
* Hátrányos helyzetű közösségek megerősítése
* Prevenciós szemlélet terjesztése
* Közösségi és lelki megújulás segítése

# Nőnek lenni jó!

- Pszichológiai foglalkozás lányoknak 12–17 éves korig 3 különböző helyszínen, alkalmanként 90 percben, maximum 20 -20 fő bevonással.

A programelem célja, hogy a roma közösségben élő 12 és 17 év közötti lányok számára olyan támogató és pozitív élményt nyújtson, amely segít nekik elfogadni és megbecsülni női identitásukat, valamint felkészíti őket a testi és lelki változásokra, amelyek a serdülőkor során bekövetkeznek. A foglalkozásokat pszichológus vezeti, aki kifejezetten a lányok számára dolgozott ki csoportos fejlesztési programot, amely a következő főbb célokat szolgálja:

Önelfogadás és női identitás erősítése – A lányok hasznos eszközöket kapnak a női szerepek és identitás elfogadásához, figyelembe véve a roma/cigány közösség sajátos kultúráját és értékeit. A foglalkozás segít abban, hogy a résztvevők büszkén vállalják női mivoltukat, és megértsék a női lét fontosságát és szépségét.

Testi és lelki változások feldolgozása – A program külön figyelmet fordít a serdülőkor testi és lelki kihívásainak kezelésére, beleértve a menstruációval kapcsolatos kérdéseket, a testkép alakulását, valamint a kapcsolatok és önállóság kérdéskörét.

Egészséges női higiénia és önállóság fejlesztése – A foglalkozások részeként a lányok minden résztvevője két havi egészségügyi női csomagot kap, amely tartalmaz tamponokat, betéteket és egyéb alapvető higiéniai termékeket. Ennek célja, hogy a fiatalok számára elérhetővé váljanak a megfelelő higiéniai eszközök, és biztosítsuk számukra az önálló és kényelmes menstruációs időszakot.

Információ és prevenció – A program része a szakszerű információátadás a lányok számára a női egészség témájában, beleértve a menstruációs ciklust, a reproduktív egészséget, a biztonságos higiéniai szokásokat és a szexuális felvilágosítást. A foglalkozás célja, hogy a lányok nyitottak legyenek a beszélgetésre, és bátran kérdezzenek a számukra fontos kérdésekről.

A program segíti a lányokat abban, hogy erős, magabiztos nőként lépjenek előre az életükben, és olyan ismeretekkel rendelkezzenek, amelyek alapot adnak a jövőbeli döntéseikhez, miközben a közösség támogatását is megtapasztalják.

**Alapszabályban rögzített feladatok meghatározása, amelyhez kapcsolódik a program:**

107090 Romák társadalmi integrációját elősegítő tevékenységek, programok alaptevékenységeinket erősíti, mivel a program célja a roma közösségben élő lányok társadalmi integrációjának elősegítése, identitásuk erősítése és a közösségi részvételük növelése. A program segíti őket abban, hogy magabiztosan és egészséges módon lépjenek fel a társadalomban, miközben a roma kultúra és értékek is figyelembevételre kerülnek.

Elérni kívánt tervezett létszám: 60 fő

# Merj kitörni

Célcsoport: 18 év feletti többségében cigány nők, alkalmanként 20 fő maximum

Alkalmak száma: 3

Program célja:

A program célja, hogy segítsen a cigány nőknek mélyebb önismeretre szert tenni, felismerni saját értékeiket és képességeiket, valamint bátorságot nyerniük ahhoz, hogy szembenézzenek a társadalmi elvárásokkal és hagyományos szerepekkel, amelyek gyakran korlátozzák őket. A foglalkozás során a résztvevők olyan interaktív és támogató környezetben dolgoznak a személyes fejlődésükön, amely segít nekik abban, hogy merjenek kilépni a hagyományos szerepek és sztereotípiák árnyékából, és saját életüket, céljaikat formálják.

A program során a résztvevők közösen dolgoznak azon, hogy megértsék és tudatosítsák azokat a társadalmi és szociális hatásokat, amelyek a cigány nőket érik, és hogy hogyan alakíthatják életüket a saját erőforrásaik és lehetőségeik figyelembevételével. Az interaktív gyakorlatok, a közösségi beszélgetések és a személyes tapasztalatok megosztása mind hozzájárulnak ahhoz, hogy a résztvevők bizalommal és bátorítással zárják le a foglalkozást, és egy konkrét lépést tegyenek a saját jövőjük érdekében.

Program elemei:

A program az önismeret és a személyes fejlődés elősegítésére összpontosít, segítve a résztvevőket abban, hogy felismerjék saját erősségeiket, miközben a társadalmi normák és a hagyományos szerepek korlátozó hatásait is tudatosítják. A résztvevők számos kérdésen keresztül mélyíthetik el önismeretüket, és válaszokat kaphatnak arra, hogyan léphetnek ki a társadalmi és szociális előítéletek, valamint a családi elvárások hatása alól.

A program különösen fontos szerepet szán annak, hogy a cigány nők erős szociális hálót építhessenek ki a közösségen belül, és hogy megtapasztalják, hogy nem kell egyedül szembenézniük a kihívásokkal. A közösségi támogatás és a szociális kapcsolatok erősítése kiemelt figyelmet kap, mivel ezek alapvetően hozzájárulnak a személyes fejlődéshez és a társadalmi integrációhoz.

**Alapszabályban rögzített feladatok meghatározása, amelyhez kapcsolódik a program:**

**107090 "Romák társadalmi integrációját elősegítő tevékenységek, programok"** kormányzati funkcióhoz illeszkedik.

A program célja a cigány nők társadalmi szerepvállalásának növelése, a társadalmi normák és sztereotípiák leküzdése, valamint a társadalmi és gazdasági hátrányokból való kitörés elősegítése. Mivel a fókusz a cigány közösség társadalmi integrációjának erősítésére helyeződik, a leginkább ide tartozó alapfeladat ez a kategória.

Elérni kívánt tervezett létszám: 60 fő

# Tükrök - Amikben magadra ismersz -

Célcsoport: 12-17 éves cigány fiatalok, alkalmanként 20 fő maximum

Alkalmak száma: 6

A Tükör **program célja,** hogy a 12-17 éves cigány fiatalok számára olyan inspiráló példákat mutasson be, akik saját közösségükből származnak és sikeres életutakat jártak be. A program keretében meghívott vendégek – akik cigány származásúak és saját életükben már eredményeket értek el – megosztják történeteiket a fiatalokkal. A cél, hogy a résztvevők lássák, a siker nem elérhetetlen, és a nehézségekkel szembenézve is lehet boldogulni és elérni a kitűzött célokat.

A Tükör program interaktív beszélgetések formájában valósul meg, ahol a fiatalok személyesen találkozhatnak a meghívott vendégekkel. A beszélgetések lehetőséget biztosítanak arra, hogy a fiatalok kérdéseket tegyenek fel, megosszák saját tapasztalataikat és egyenesen azoktól tanuljanak, akik valós sikereket értek el a cigány közösségen belül.

Elvárt eredmények:

* Önbizalom és motiváció növelése: A fiatalok számára fontos, hogy lássák, hogy a siker nem a származáson, hanem az egyéni erőfeszítéseken múlik. A vendégek példáján keresztül megerősödnek és magabiztosabbá válnak, bátorítást kapnak, hogy bátran kitűzzék saját céljaikat.
* Társadalmi normák és előítéletek leküzdése: A program célja, hogy segítsen a fiataloknak felismerni, hogy a cigány közösségből származó emberek is elérhetik a sikeres életet. Ezzel segít a társadalmi előítéletek és sztereotípiák leküzdésében, és egy erősebb közösségi érzést alakít ki.
* Tudatos célkitűzés: A programban való részvétel során a fiatalok felismerik, hogy saját jövőjük alakítása a kezükben van, és hogy a sikerhez vezető út bár nem mindig könnyű, de a megfelelő motivációval és kitartással bárki számára elérhető.

Program módszertan:

* Interaktív beszélgetések: A meghívott vendégek élménybeszámolója mellett a fiatalok aktívan kérdezhetnek, megoszthatják saját tapasztalataikat, és valós, konkrét példákon keresztül tanulhatnak a siker titkairól.
* Siker történetek: A program középpontjában a meghívott vendégek személyes történetei állnak, akik a cigány közösségből származnak, és sikeresen küzdöttek meg a kihívásokkal. A történetek segítenek abban, hogy a fiatalok belássák, hogy a saját életük is tele van lehetőségekkel.

**Alapszabályban rögzített feladatok meghatározása, amelyhez kapcsolódik a program:**

**107090 "Romák társadalmi integrációját elősegítő tevékenységek, programok"** kormányzati funkcióhoz illik.

A program célja a cigány közösségből származó sikeres egyének példáján keresztül motiválni a fiatalokat, segíteni őket a társadalmi előítéletek leküzdésében, és hozzájárulni a cigány fiatalok integrációjához a társadalomba. Mivel a program közvetlenül a romák társadalmi szerepvállalásának erősítésére fókuszál.

Elérni kívánt tervezett létszám: 120 fő

# 7.) Jótékonysági koncert

# **„Ajándékozz – adj esélyt az ünnepre!” jótékonysági koncert**

# 2025. december 14., Szeged – Rendezvényközpont Fő szervező: Országos Roma Misszió

# **A rendezvény bemutatása**

# December 14-én a Szegedi Ifjúsági Ház – IH Rendezvényközpont társszervezőként ad otthont az Országos Roma Misszió és a Tűzcsiholó Egyesület összefogásával megvalósuló jótékonysági koncertnek, melyen Nótár Mary és Roby Lakatos lép színpadra. Az esemény fővédnöke Oláh Ibolya, cél a rászoruló családok megsegítése az adventi időszakban. A jótékonysági koncertre támogatói jegyet is kibocsátanak, így válik országos üggyé az adakozás.

# Az est teljes bevételéből hideg élelmiszercsomagokat állítanak össze a szervezők, a Tűzcsiholó Egyesület pedig még karácsony előtt eljuttatja azokat a rászoruló családoknak. Az eseménnyel az Országos Roma Misszió a zene összetartó erejével teremt esélyt a valódi összefogásra és a közösségi felelősségvállalásra. A jótékonysági koncert mottója: „Ajándékozz – adj esélyt az ünnepre!”.

# A nemzetközi porondon is ismert Roby Lakatos hegedűvirtuóz a fiatal tehetségek mentorálása mellett számos jótékonysági eseményen vállal szerepet. Ezúttal kiemelte: „A karácsonyi időszakban még nagyobb jelentősége van a szeretetből fakadó, önzetlen segítségnyújtásnak.”

# Az est két kiemelt előadója, Nótár Mary és Roby Lakatos saját repertoárjából válogat, emellett ezen az estén debütálnak együtt közös műsorszámmal, amely egyedi produkció lesz a jótékonysági koncert közönsége számára.

# A jegyelővétel már elindult, támogatói jeggyel az ország egész területéről bárki hozzájárulhat a jótékonyság kezdeményezéshez, a koncert közönsége pedig további három kategóriából választhat az ihrendezvenykozpont.hu weboldalon és az esemény helyszínén: Szeged, Felső Tisza-part 2.

# A felső kategóriás jeggyel rendelkező vendégek a koncert után exkluzív, zártkörű koccintáson vehetnek részt, ahol lehetőségük nyílik személyes beszélgetésre és közös fotózásra a fellépő művészekkel, valamint Oláh Ibolya fővédnökkel és a szervezőkkel.

# Az eseményt az Országos Roma Misszió kezdeményezte és kommunikálja, szervezéséhez az IH Rendezvényközpont kedvezményes helyszínnel és jegyértékesítéssel, kommunikációs felületeinek térítésmentes használatával és technikai háttérrel járul hozzá, a Tűzcsiholó Egyesület pedig a gyakorlati támogatói szerepkört, az élelmiszerbeszerzést és az adománycsomagok összeállítását vállalja. A jótékonysági projekt együttműködő partnere a Magyarországi Romák Országos Önkormányzata és az Országos Roma Kulturális és Média Centrum.

# A 2025. december 14-én, vasárnap 18 órakor kezdődő koncert meghitt hangulatban, ünnepi díszletek között valósul meg, erősítve a közösségi összetartozást és a karácsony valódi üzenetét: a szeretet, az odafigyelés és a törődés fontosságát.

# **Kapcsolódás az Országos Roma Misszió Alapszabályában rögzített feladatokhoz**

# A koncert szorosan kapcsolódik a Misszió Alapszabályában meghatározott célokhoz és feladatokhoz:

# **A közösségi integráció és társadalmi összetartozás elősegítése**

# – A rendezvény kulturális eszközökkel támogatja a közösségek közötti párbeszédet és együttműködést.

# **Hátrányos helyzetű személyek és családok segítése**

# – A bevételből megvalósuló élelmiszercsomagok közvetlenül szolgálják a rászorulók támogatását.

# **A szeretetszolgálat és a szolidaritás értékeinek közvetítése**

# – A koncert fő üzenete összhangban áll a Misszió lelki és közösségi küldetésével.

# **Kulturális és közösségi programok szervezése a roma közösség értékeinek bemutatására**

# – A zenei esemény hozzájárul a roma kultúra és hagyományok szélesebb körű megismertetéséhez.

# **Együttműködés szakmai és civil szervezetekkel**

# - A program megvalósítása több partnerrel közösen történik, erősítve a Misszió társadalmi beágyazottságát.

# **A program helye az Országos Roma Misszió 2025-ös tevékenységi tervében**

# A koncert a Misszió 2025-ös éves programjának meghatározó, év végi közösségi és karitatív eseménye. A kulturális értékekre és az ünnepi időszakhoz kötődő szociális támogatásra építve méltó lezárása az éves missziós tevékenységeknek, és hozzájárul a szervezet társadalmi szerepvállalásának erősítéséhez.

Elérni kívánt tervezett létszám: 200 fő

# ROMA-NEMZ-KUL-25-0049 azonosító számmal ellátott projekt megvalósítsa

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| |  |  |  | | --- | --- | --- | | Pályázati kategória kódja | ROMA-NEMZ-KUL-25 |  |  |  |  |  | | --- | --- | --- | | Pályázati kategória neve | Roma nemzetiségi kulturális kezdeményezések 2025. évi költségvetési támogatása |  |  |  |  |  | | --- | --- | --- | | Projekt címe | Találkozás nagyjainkkal |  |  |  |  |  | | --- | --- | --- | | Pályázó neve | ORSZÁGOS ROMA MISSZIÓ |  | |

**A választott programelem részletes bemutatása, célja és várható eredményei, különös tekintettel a nemzetiségi tárgyi és szellemi kultúra, hagyomány és nyelv megőrzésének elősegítése.**

A megvalósítási időszakban egy alkalommal művész találkozót szervezünk, ahol a meghívott vendégekkel kerekasztal-beszélgetés keretében nyitottan beszélgethetnek a résztvevők, majd a találkozó végén minden meghívott résztvevő/vendég művész (Emilió, Bari Lacika, Sárközi Roland, Kovács A. Máté, Váczi Barbara) által felajánlott tárgy kerül árverésre, a befolyt összegből egy új program valósul meg a befolyt összeg mértékének függvényében, amely a későbbiekben kerül kidolgozásra. Kulturális identitás erősítése szempontjából: A cigány művészek példát mutatnak a fiataloknak arra, hogy a kulturális örökség nem hátrány, hanem érték. Segít a résztvevő fiataloknak pozitív viszonyt kialakítani saját származásukkal.

**Költségvetés**

|  |  |  |  |
| --- | --- | --- | --- |
| **A KÖLTSÉG/KIADÁSNEM MEGNEVEZÉSE** | | **Tétel részletezése** | **I. Támogatásból fedezett kiadások (Ft-ban)** |
| **A** | **DOLOGI KIADÁSOK** | **900.000.-Ft** | **900.000.-Ft** |
| **A1** | Adminisztráció költségei | Irodaszer beszerzésének költsége 48.000.-Ft értékben. | 48.000.-Ft |
| **A2** | Nyomdaköltség |  |  |
| **A3** | Honlap karbantartás költségei |  |  |
| **A4** | Előadók, fellépők költségei | Magyar művészek  részvételi tisztelet díja,  művészenként  152 000.-Ft értékben,  a teljes sorra  tervezett költségek  összege 752 000.-  Ft. Az előadókat az  alábbi cég biztosítja:  Clap Creative Co. Kft.  Cím: 1021 Budapest,  Tárogató út 47-  49.Cégjegyzékszám:  01 09  895851Adószám:  14257535-2-41 | 752 000.-Ft |
| **A5** | Rendezvények költségei | Világítás, hangosítás  költsége 100.000.-Ft  értékben. Szolgáltatást biztosítja: Clap  Creative Co. Kft. Cím:  1021 Budapest,  Tárogató út 47-  49.Cégjegyzékszám:  01 09  895851Adószám:  14257535-2-41 | 100.000.-Ft |
| **A6** | **Utazás és étkezés költségei** |  |  |
| **A6.1** | Buszköltség |  |  |
| **A6.2** | Menetjegy |  |  |
| **A6.3** | Üzemanyag (benzinköltség) |  |  |
| **A6.4** | Kiküldetés |  |  |
| **A6.5** | Étkezés költsége |  |  |
| **A7** | Kommunikációs költség (kizárólag telefonköltség, előfizetési díj, vagy kártyás feltöltés) |  |  |
| **A8** | Hitéleti programok, nemzetiségi találkozók költségei |  |  |
| **A9** | Egyéb beszerzések, szolgáltatások költségei |  |  |
| **A10** | Pályázatírás költségei |  |  |
| **B** | **BÉRKÖLTSÉGEK ÉS SZEMÉLYI JELLEGŰ EGYÉB KIFIZETÉSEK** |  |  |
| **B1** | Bérköltség |  |  |
| **B2** | Megbízási jogviszony díja (bérszámfejtett) |  |  |
| **B3** | Egyszerűsített foglalkoztatás költsége |  |  |
| **B4** | Járulékok |  |  |
| **Z** | **PROJEKT ÖSSZKÖLTSÉGE** | **900.000.-Ft** | **900.000.-Ft** |

Folyamatos forrás keresés, lehívás.

**Országos Roma Sportközpont 2025.évi módosított programterve**

**Országos Roma Sport Központ 2025.évi szakmai programja**

**„SPORTOLNI JÓ”**

**2025.**

* **Az alapító okiratának megfelelően** Országos Roma Önkormányzat az elmúlt években a pandémia ellenére is aktívabb szerepet vállalt a hazai sportéletben az Országos Roma Sportközponton keresztül.
* Az **alapító okiratának megfelelően az** Országos Roma Sportközpont a feladatainak hatékonyabb ellátás érdekében1 fő segíti munkáját megbízási szerződéssel.

**Országos Roma Sportközpont 2025-ös sportesemények felsorolása:**

* Farkas János Országos Kispályás Labdarúgó Torna
* Spottal a Rasszizmus Ellen. Március 21. Antirasszista Világnap - fáklyás felvonulással szervezése.
* Avasi Roma Majális, Foci kupa.
* Április 8. Roma Kultúra Világnapján híres roma sportolók bemutatása, plakátkampány és közösségi oldalak bevonásán keresztül
* Zsutipe Kupa
* Sportolni Jó! közösségi sportesemények pályázati kiírása A „Sportolni Jó! „című kampány keretén belül roma nemzetiségi és roma szervezetek sport rendezvényeinek a támogatása. (50 rendezvény, helyi civilszervezetek és roma önkormányzatok támogatása)
* Sport és közéleti konferencia (3 napos)
* Sportolj a Mikulással 5 helyszínen

**A tervezet rövid összefoglalója**

**Sport és közéleti konferencia.**

Az 50 fővel, 3 naposra tervezett konferencián a sport, illetve a roma közélet meghatározó személyeinek tanácskozásán, a jövőbeni tervek, illetve célok meghatározása, valamint azok sarokpontjainak átvitatása zajlik.  
  
A rendezvény célja, hogy a roma közösség számára a jövőben megszervezésre kerülő, a sporttal kapcsolatos tevékenységei, eseményei egy szélesebb körű egyeztetési folyamaton keresztül, eredményesebb elérést, illetve az ORSK nagyobb hatásfokú eredményeket produkálni képes legyen.

**Március 21. Antirasszista világnap:**

Az Antirasszista világnap alkalmából ebben az évben is megszervezzük a fáklyás felvonulásunkat. A felvonulás a Centrum áruház elől indul és a Szent István szobornál megemlékező beszédekkel zárul. **Tervezett létszám: 100- 200 fő**

A rendezvény célja, hogy a diszkriminációmentes szemléletmód egyre szélesebb körben elterjedjen.  
A megvalósítani kívánt tevékenység költségeit az alábbiak szerint oszlik meg.

**Zsutipe Kupa támogatása:**

Az Országos Roma Sportközpont, a Lume Nosztru Egyesület, a Magyar Ökölvívó Szakszövetség (MÖSZ), a Véménd Roma Nemzetiségi Önkormányzat, valamint a Zsutipe Sport és Kulturális Egyesület szervezésében a "Sportolni Jó!" c. kampány keretén belül támogatjuk a Zsutipe kupa - Boksz Verseny megrendezését.

A rendezvény fővédnöke Erdei „Madár” Zsolt profi ökölvívó világbajnok (örökös bajnok).  
**Tervezett létszám: 200-300 fő**

A rendezvény célja, hogy nívós sportesemény szervezésével, valamint országosan is ismert, illetve elismert fővédnökséggel a sport központi fókuszával népszerűsítsük az egészséges életmódot, valamint a roma fiatalok körében rávilágítsunk a hívatásszerű sport tevékenységgel a sport által való kitörési

**Április 8. Nemzetközi Roma Nap, A roma kultúra világnapja**

Az 1971-ben első Roma Világkongresszus megrendezése óriási előrelépés volt a roma társadalomnak. Ezen a jeles napon fogadták el közös megegyezéssel a romák nemzeti jelképeit, mely napot az ENSZ hivatalosan is a Roma Kultúra Világnapjává nyilvánított.

Ebben az évben is rendhagyó módon ünnepeltük meg ezt a jeles napot.

Április 8. Roma Kultúra Világnapján híres roma sportolók bemutatása, plakátkampány és közösségi oldalak bevonásán keresztül.

A rendezvény célja, hogy a nemzetközi roma nap alkalmával a roma származású „nagyjaink” méltó megemlékezésben, valamint morális elismerésben részesülve minnél szélesebb körben transzparensé tegyük az elért sikereiket, eredményeiket.

A megvalósítani kívánt tevékenység költségeit az alábbiak szerint oszlik meg.

**Farkas János Országos Kispályás Labdarúgó Torna**

Terveink között szerepel a téli szünetben, egy nagyszabású teremlabdarúgó torna megtartása, 5+1 fős csapatok részvételével. A tornára csak amatőr csapatok nevezhetnek. A torna lényege ugyanis a nyitottság, és a fair play szelleme. A mini VB meghívásos sportesemény lenne, amelyre Országos Labdarúgó „Tolerancia” kupán az első nyolc helyezett csapat jutna be.

A torna helyszínéül Budapesten, Farkas János Angyalföldi kötődése okán a VASAS sportlétesítményében valósítanánk meg.

Résztvevők száma: 600 fő. Bevont települések: Országos. Helyszín: Miskolc Egyetemi Sportcentrum. Időpont egyeztetés alatt van. Tervezett időszak: 2025.július és augusztus között.

A rendezvény célja, hogy a tornával, a nagy roma labdarúgóikon Farkas János emléke előtt kívánunk tisztelegni, valamint a tornának nagy médianyilvánosságot szeretnénk biztosítani, mellyel azt

szeretnénk elérni, hogy a nagy televíziós csatornák felvegyék a műsor kínálatukba, hogy minnél szélesebb körben az megismerhetővé, bemutathatóvá váljék.

A megvalósítani kívánt tevékenység költségeit az alábbiak szerint oszlik meg.

***A program megvalósítása a Magyar Labdarúgó Szövetség és az Országos Roma Sportközpont, valamint szponzorok támogatását is igénybe kívánjuk venni.***

**Közösségi sportesemények pályázati kiírása**

Sportolni Jó! közösségi sportesemények pályázati kiírása A „Sportolni Jó! „című kampány keretén belül roma nemzetiségi és roma szervezetek sport rendezvényeinek a támogatása. (maximum 44 rendezvény, helyi civilszervezetek és roma önkormányzatok támogatása)

A rendezvény célja, hogy a nyílt felhívás keretében azok a roma nemzetiségi önkormányzatok, illetve civil szervezetek melyek a roma közösség számára sportesemény szervezésével erősíteni kívánják a roma közösség koherenciáját, számukra forrás biztosításával ezt lehetővé tegyük.

A megvalósítani kívánt tevékenység költségeit az alábbiak szerint oszlik meg.

A felhívás keretén belül 100.000, -Ft költségvetési támogatásra lehet pályázni településenként, mely indokolt esetben, több települést bevonó szervezés esetében 200.000, -Ft. összegű támogatásra is lehetőséget biztosít. A felhívás keretében minimum 44, maximum 22 szervezet részére biztosítunk költségvetési támogatást a sportesemény lebonyolítására.

Sportolj a Mikulással rendezvény öt helyszínen kerül megrendezésre, megközelítőleg ezer gyermek megajándékozásával a program keretén belül.